ddrg/super_eurlex huggingface dataset:
Official Journal L 236 , 23/09/2003 P. 0039 - 0039



Airteagal 19 Cuirtear an méid seo a leanas in ionad Airteagal 229(1) de Chonradh CE: "1. Beidh feidhm ag an gConradh seo maidir le Ríocht na Beilge, le Poblacht na Seice, le Ríocht na Danmhairge, le Poblacht Chónaidhme na Gearmáine, le Poblacht na hEastóine, leis an bPoblacht Heilléanach, le Ríocht na Spáinne, le Poblacht na Fraince, le hÉirinn, le Poblacht na hIodáile, le Poblacht na Cipire, le Poblacht na Laitvia, le Poblacht na Liotuáine, le Ard-Diúcacht Lucsamburg, le Poblacht na hUngáire, le Poblacht Mhálta, le Ríocht na hÍsiltíre, le Poblacht na hOstaire, le Poblacht na Polainne, le Poblacht na Portaingéile, le Poblacht na Slóivéine, le Poblacht na Slóvaice, le Poblacht na Fionlainne, le Ríocht na Sualainne agus le Ríocht Aontaithe na Breataine Móire agus Thuaisceart Éireann." --------------------------------------------------
Airteagal 5

1. Aontaíonn na Ballstáit nua tríd an Ionstraim seo do na cinntí agus do na comhaontuithe arna nglacadh ag na hIonadaithe do Rialtais na mBallstát ag teacht le chéile dóibh i dtionól na Comhairle. Gabhann siad orthu féin aontú, amhail ó dháta an aontachais, do na comhaontuithe eile go léir arna dtabhairt i gcrích ag na Ballstáit láithreacha a bhaineann le hoibriú an Aontais nó i ndáil lena ghníomhaíochtaí.

2. Gabhann na Ballstáit nua orthu féin aontú do na coinbhinsiúin dá bhforáiltear in Airteagal 293 de Chonradh CE agus dóibhsean atá doscartha ó ghnóthú chuspóirí Chonradh AE, agus freisin do na prótacail ar léiriú na gcoinbhinsiún sin ag an gCúirt Bhreithiúnais, arna síniú ag na Ballstáit láithreacha, agus chun na críche sin gabhann siad orthu féin dul i mbun caibidlíochta leis na Ballstáit láithreacha d'fhonn na hoiriúnuithe is gá a dhéanamh orthu.

3. Tá na Ballstáit nua sa staid chéanna leis na Ballstáit láithreacha i leith dearbhuithe, rún nó seasamh eile arna nglacadh ag an gComhairle Eorpach nó ag an gComhairle, agus ina leith siúd arna nglacadh ag na Ballstáit de thoil a chéile maidir leis an gComhphobal nó leis an Aontas; dá réir sin urramóidh siad na prionsabail agus treoirlínte a chineann ó na dearbhuithe, rúin nó seasaimh eile sin agus glacfaidh siad pé bearta is gá chun a áirithiú go gcuirfear chun feidhme iad.

--------------------------------------------------
36. Dearbhú ó Phoblacht Mhálta maidir le réigiún oileáin Gozo

Tá Rialtas Mhálta,

Ag tabhairt dá aire go bhfuil ag réigiún oileáin Gozo sonraíochtaí eacnamaíocha agus sóisialta chomh maith le ciseanna a leanann ó éifeacht chomhcheangailte a oileánachais dhúbailte, a leochaileacha comhshaoil, a dhaonra bhig mar aon lena ard-dlús daonra agus a chuid acmhainní teoranta dúchasacha,

Ag tabhairt dá haire gur ísle go mór Olltáirgeacht Intíre réigiún oileáin Gozo per capita ná Olltáirgeacht Intíre Mhálta ina hiomláine,

Ag tabhairt dá aire go bhfuil beartais eacnamaíocha agus sóisialta sonracha á saothrú aige i dtaca le réigiún oileáin Gozo arb é is cuspóir dóibh na buanchiseanna struchtúracha atá ag goilliúint air a shárú,

Ag aithint, ar Mhálta a aontú don Aontas Eorpach, de thoradh an chomhaontaithe maidir le hincháilitheacht Mhálta do Chuspóirí na gCistí Struchtúracha agus do chabhair ón gCiste Comhtháthaithe, agus freisin de thoradh na gcomhaontuithe maidir leis an ráta nialais CBL d'iompar idiroileáin paisinéirí agus maidir leis an idirthréimhse d'iompar idiroileáin earraí talmhaíochta, go mbeidh Gozo ag tairbhiú de bhearta a thugann aghaidh go sonrach ar a chuid ciseanna struchtúracha chomh maith le bheith rannpháirteach i mbearta a bhfuil leas eacnamaíoch agus sóisialta níos ginearálta acu,

Ag aithint freisin go bhféadfaidh sé nach ndéanfaidh an rangú NUTS 3 arna dheonú do réigiún oileáin Gozo cur chun feidhme ghealltanas dearbhaithe an Aontais Eorpaigh bearta a ghlacadh ar mhaithe leis na réigiúin mhídheisiúla a áirithiú as féin,

Tar éis a dhearbhú go n-iarrfaidh Málta, roimh dheireadh gach tréimhse buiséadach Comhphobail a bheireann athshainiú ar bheartas réigiúnach an Chomhphobail, go dtabharfaidh an Coimisiún tuarascáil don Chomhairle maidir le staid eacnamaíoch agus sóisialta Gozo agus, go háirithe, maidir leis na héagothromaíochtaí sna leibhéil forbartha eacnamaíche agus sóisialta idir Gozo agus Málta. D'iarrfaí ar an gCoimisiún bearta iomchuí a mholadh, mar is gá, faoi chuimsiú bheartas réigiúnach an Chomhphobail nó bheartais Chomhphobail ábhartha eile, d'fhonn a áirithiú go leanfar de na héagothromaíochtaí idir Gozo agus Málta a laghdú mar aon le Gozo a lánpháirtiú tuilleadh sa mhargadh inmheánach maidir le dálaí córa. Má tharlaíonn ach go háirithe nach mbeadh Málta ina hiomláine cáilithe a thuilleadh do bhearta áirithe den bheartas réigiúnach, dhéanfadh an tuarascáil measúnú i dtaobh an bhfuil call, i bhfianaise staid eacnamaíoch Gozo, le go leanfadh incháilitheacht Gozo do na bearta sin, agus cad iad na coinníollacha faoina bhfuil, le linn na tréimhse tagartha.

--------------------------------------------------
Official Journal L 236 , 23/09/2003 P. 0036 - 0036



Airteagal 9 Na forálacha den Ionstraim seo arb é is aidhm nó is éifeacht dóibh gníomhartha arna nglacadh ag na hinstitiúidí a aisghairm nó a leasú, seachas mar bheart idirthréimhseach, beidh an stádas dlítheanach céanna acu atá ag na forálacha a aisghairtear nó a leasaítear leo agus beidh siad faoi réir na rialacha céanna leis na forálacha sin. --------------------------------------------------
Official Journal L 236 , 23/09/2003 P. 0831 - 0831



9. FUINNEAMH 31968 L 0414: Treoir 68/414/CEE ón gComhairle an 20 Nollaig 1968 ag forchur oibleagáid ar Bhallstáit CEE stoic íosta amhola agus/nó táirgí peitriliam a choinneáil (IO L 308, 23.12.1968, lch. 14), mar atá arna leasú go deireanach le: - 31998 L 0093: Treoir 98/93/CE ón gComhairle an 14.12.1998 (IO L 358, 31.12.1998, lch. 100). De mhaolú ar Airteagal 1(1) de Threoir 68/414/CEE, ní bheidh feidhm sa Laitvia ag an íosleibhéal stoc de tháirgí peitriliam go dtí 31 Nollaig 2009. Áiritheoidh an Laitvia go gcomhfhreagraíonn a íosleibhéal stoc de tháirgí peitriliam, i gcás gach ceann de na haicmí táirgí peitriliam atá liostaithe in Airteagal 2, ar a laghad do mheántomhailt inmheánach laethúil an mhéid laethanta seo a leanas, mar atá sainithe in Airteagal 1(1): - 40 lá den aicme táirgí "olaí breosla" agus 23 lá de na haicmí táirgí eile faoi cheann dháta an aontachais; - 50 lá den aicme táirgí "olaí breosla" agus 30 lá de na haicmí táirgí eile faoi cheann an 31 Nollaig 2004; - 55 lá den aicme táirgí "olaí breosla" agus 35.5 lá de na haicmí táirgí eile faoi cheann an 31 Nollaig 2005; - 60 lá den aicme táirgí "olaí breosla" agus 41 lá de na haicmí táirgí eile faoi cheann an 31 Nollaig 2006; - 70 lá den aicme táirgí "olaí breosla" agus 49 lá de na haicmí táirgí eile faoi cheann an 31 Nollaig 2007; - 80 lá den aicme táirgí "olaí breosla" agus 67 lá de na haicmí táirgí eile faoi cheann an 31 Nollaig 2008; - 90 lá de gach aicme táirgí faoi cheann an 31 Nollaig 2009. --------------------------------------------------
Official Journal L 236 , 23/09/2003 P. 0986 - 0986



Malartú litreacha idir an tAontas Eorpach agus Poblacht na Seice, Poblacht na hEastóine, Poblacht na Cipire, Poblacht na Laitvia, Poblacht na Liotuáine, Poblacht na hUngáire, Poblacht Mhálta, Phoblacht na Polainne, Poblacht na Slóivéine agus Poblacht na Slóvaice, maidir le nós imeachta faisnéise agus comhairliúcháin chun cinntí áirithe agus bearta eile a ghlacadh le linn na tréimhse roimh aontachas Litir Uimh. 1 A Chara, Tá sé d'onóir agam tagairt don cheist maidir le nós imeachta faisnéise agus comhairliúcháin chun cinntí áirithe agus bearta eile a ghlacadh le linn na tréimhse roimh aontachas do thíre leis an Aontas Eorpach a tógadh faoi chuimsiú chaibidlíocht an aontachais. Deimhním leis seo go dtig leis an Aontas Eorpach nós imeachta den sórt sin a chomhaontú, sna téarmaí atá leagtha amach san Iarscríbhinn a ghabhann leis an litir seo, a d'fhéadfaí a chur i bhfeidhm amhail ón dáta a ndearbhaíonn an Chomhdháil chaibidlíochta go bhfuil caibidlíocht an mhéadaithe tugtha i gcrích faoi dheireadh. Bheinn faoi chomaoin agat ach a dheimhniú go bhfuil do Rialtas i gcomhaontú le hinneachar na litreach seo. Is mise le mórmheas, Litir Uimh. 2 A Chara, Is mian liom a chur in iúl duit go bhfuarthas do litir dar dáta an lá inniu atá mar a leanas: "Tá sé d'onóir agam tagairt don cheist maidir le nós imeachta faisnéise agus comhairliúcháin chun cinntí áirithe agus bearta eile a ghlacadh le linn na tréimhse roimh aontachas do thíre leis an Aontas Eorpach a tógadh faoi chuimsiú chaibidlíocht an aontachais. Deimhním leis seo go dtig leis an Aontas Eorpach nós imeachta den sórt sin a chomhaontú, sna téarmaí atá leagtha amach san Iarscríbhinn a ghabhann leis an litir seo, a d'fhéadfaí a chur i bhfeidhm amhail ón dáta a ndearbhaíonn an Chomhdháil chaibidlíochta go bhfuil caibidlíocht an mhéadaithe tugtha i gcrích faoi dheireadh. Bheinn faoi chomaoin agat ach a dheimhniú go bhfuil do Rialtas i gcomhaontú le hinneachar na litreach seo." Tá sé d'onóir agam a dheimhniú go bhfuil mo Rialtas i gcomhaontú le hinneachar na litreach seo. Is mise le mórmheas, --------------------------------------------------
Official Journal L 236 , 23/09/2003 P. 0981 - 0981



33. Dearbhú ó Phoblacht na Laitvia maidir le hAirteagal 142a de Rialachán (CE) Uimh. 40/94 ón gComhairle an 20 Nollaig 1993 maidir leis an trádmharc Comhphobail Measann Poblacht na Laitvia nach mbeidh cur i bhfeidhm Airteagal 142a(5) de Rialachán (CE) Uimh. 40/94 ón gComhairle an 20 Nollaig 1993 maidir leis an trádmharc Comhphobail ina bhac ar úsáid trádmharc Comhphobail a thoirmeasc ar chríoch Phoblacht na Laitvia de bhun Airteagal 106(2) den Rialachán. --------------------------------------------------
Official Journal L 236 , 23/09/2003 P. 0818 - 0818



B. BAINISTÍOCHT DRAMHAÍOLA 31999 L 0031: Treoir 1999/31/CE ó Pharlaimint na hEorpa agus ón gComhairle an an 26 Aibreán 1999 maidir le líonadh talún le dramhaíl (IO L 182, 16.7.1999, lch. 1). De mhaolú ar Airteagail 14(d)(i), 5(3)(a) agus 5(3)(b) de Threoir 1999/31/CE agus gan dochar do Threoir 75/442/CEE maidir le dramhaíl [6] agus do Threoir 91/689/CEE [7] maidir le dramhaíl chontúirteach, ní bheidh feidhm san Eastóin go dtí an 16 Iúil 2009 ag na ceanglais do dhramhaíl leachtach agus chreimneach maidir le luaithreach scealla ola arna cur ar líontaí talún atá ann. Áiritheoidh an Eastóin go laghdófar de réir a chéile ar an luaithreach scealla ola arna cur i líonadh talún ar dhóigh nach gcomhlíonann na forálacha thuasluaite den Treoir i gcomhréir leis na huasmhéideanna bliantúla seo a leanas: - faoi cheann dháta an aontachais: 3930000 tona, - faoi cheann an 31 Nollaig 2006: 3570000 tona, - faoi cheann an 31 Nollaig 2005: 3090000 tona, - faoi cheann an 31 Nollaig 2006: 2120000 tona, - faoi cheann an 31 Nollaig 2005: 920000 tona, - faoi cheann an 31 Nollaig 2005: 350000 tona. [6] IO L 194, 25.7.1975, lch. 39, mar atá arna leasú go deireanach le Cinneadh 96/350/CE ón gCoimisiún (IO L 135, 6.6.1996, lch. 32). [7] IO L 377, 31.12.1991, lch. 20, mar atá arna leasú go deireanach le Treoir 94/31/CE ón gComhairle (IO L 168, 2.7.1994, lch. 28). --------------------------------------------------
D. COSAINT AN DÚLRA

31979 L 0409: Treoir 79/409/CEE ón gComhairle an 2 Aibreán 1979 maidir le héin fhiáine a chaomhnú (IO L 103, 25.4.1979, lch. 1), mar atá arna leasú le:

- 31997 L 0049: Treoir 97/49/CE ón gCoimisiún an 29.7.1997 (IO L 223, 13.8.1997, lch. 9).

De mhaolú ar Airteagail 5(a), 5(e), 8(1) agus Iarscríbhinn IV(a) de Threoir 79/409/CEE, féadfar Carduelis cannabina, Carduelis serinus, Carduelis chloris, Carduelis carduelis, Carduelis spinus, Fringilla coelebs agus Coccothraustes coccothraustes a ghabháil d'aon turas go dtí an 31 Nollaig 2008 leis na líonta traidisiúnta dá ngairtear smeachlíonta laistigh de na hoileáin Mháltacha chun críocha eisiacha iad a choinneáil i mbraighdeanas, i gcomhréir leis na spriocanna idirmheánacha seo a leanas:

- faoi cheann dháta an aontachais ar a dhéanaí, beidh Coiste Máltach Ornis bunaithe, beidh na hionaid ghaisteoireachta uile cláraithe, beidh treoirstaideár do thionscadal póraithe i mbraighdeanas agus staidéar ar ráta báis glasán i mbraighdeanas tíolactha, beidh measúnú déanta ar líon agus cineálacha na speiceas atá á gcoinneáil agus á bpórú in éanlanna, agus beidh clár chun córas póraithe i mbraighdeanas a chur chun feidhme tíolactha don Choimisiún;

- faoi cheann an 30 Meitheamh 2005 beidh clár póraithe i mbraighdeanas tugtha isteach;

- faoi cheann an 31 Nollaig 2006 beidh measúnú déanta ar conas atá ag éirí leis an gclár póraithe i mbraighdeanas agus ar ráta báis na n-éan laistigh den chóras bunaithe póraithe i mbraighdeanas;

- faoi cheann Meitheamh 2007 beidh measúnú déanta ar líon na n-éan fiáin arna ngabháil is gá chun éagsúlacht ghéiniteach a bhuanú;

- faoi cheann an 31 Nollaig 2007, beidh Coiste Máltach Ornis tar éis a shuíomh cad é an líon eiseamal fiáin in aghaidh an speicis is féidir a ghabháil i gcomhréir leis an Treoir chun éagsúlacht ghéiniteach leordhóthanach na speiceas i mbraighdeanas a áirithiú.

Beidh na bearta arna nglacadh le linn na hidirthréimhse i gcomhréir go hiomlán leis na prionsabail a rialaíonn an t-amchlár seilge speiceas imirceach éan mar atá tuairiscithe i dTreoir 79/409/CEE. Tá coinne leis go dtiocfaidh laghdú suntasach ar líon na n-éan i mbraighdeanas le linn na hidirthréimhse. Cuirfidh Málta tuarascáil bhlaintúil chuig na gCoimisiún maidir leis an mbeart idirthréimhseach sin a chur i bhfeidhm agus ar a dul chun cinn a dhéantar.

--------------------------------------------------
Airteagal 37

1. Más amhlaidh, go dtí deireadh tréimhse suas go trí bliana tar éis an aontachais, go dtagann deacrachtaí chun cinn atá tromchúiseach agus gur dóigh go seasfaidh siad in aon earnáil den gheilleagar nó deacrachtaí a d'fhéadfadh trochlú tromchúiseach a thabhairt i gcion ar staid eacnamaíoch limistéir áirithe, féadfaidh Ballstát nua údarú a iarraidh bearta cosanta a ghlacadh d'fhonn an staid sin a cheartú agus an earnáil i dtrácht a choigeartú do gheilleagar an chómhargaidh.

Féadfaidh aon Bhallstát láithreach, sna himthosca céanna, údarú a iarraidh bearta cosanta a ghlacadh maidir le ceann amháin nó níos mó de na Ballstáit nua.

2. Arna iarraidh sin don Stát i dtrácht, déanfaidh an Coimisiún, trí nós imeachta éigeandála, na bearta cosanta a chinneadh a mheasfaidh sé is gá, agus sonróidh sé imthosca agus rialacha mionsonraithe a gcur in éifeacht.

I gcás deacrachtaí eacnamaíocha tromchúiseacha agus arna iarraidh sin go sainráite don Bhallstát i dtrácht, gníomhóidh an Coimisiún laistigh de chúig lá oibre tar éis dó an iarraidh, maille leis an eolas cúlra ábhartha, a fháil. Beidh na bearta arna gcinneadh amhlaidh infheidhme láithreach, tabharfaidh siad aird ar leasanna na bpáirtithe uile i dtrácht agus ní bhéarfaidh siad rialuithe teorann.

3. Féadfaidh na bearta atá údaraithe faoi mhír 2 maolú a thabhairt ar rialacha Chonradh CE agus ar an Ionstraim seo, go feadh méid agus go ceann tréimhsí atá fíor-riachtanach chun na cuspóirí dá dtagraítear i mír 1 a ghnóthú. Tabharfar tosaíocht do cibé bearta is lú a shuaithfidh oibriú an chómhargaidh.

--------------------------------------------------
Official Journal L 236 , 23/09/2003 P. 0979 - 0979



23. Dearbhú Comhpháirteach ó Phoblacht na hUngáire agus ó Phoblacht na Slóivéine maidir le hIarscríbhinn X, Caibidil 7, pointe 1(a)(ii), agus Iarscríbhinn XIII, Caibidil 6, pointe 1(a)(i), a ghabhann leis an Ionstraim Aontachais An tréimhse idirthréimhseach dá dtagraítear in Airteagal 28(1) den Séú Treoir CBL, mura gcuirtear córas cinntitheach ina hionad faoi cheann lár 2007 agus mura bhfuil an togra maidir lena hionad a ghabháil ag céim gur féidir a hionad a ghabháil faoi cheann dheireadh 2007, iarrfaidh Poblacht na hUngáire agus Poblacht na Slóivéine go ndéanfaidh an Coimisiún tuarascáil don Chomhairle maidir le hoibriú an tsocraithe idirthréimhsigh dá bhforáiltear in Iarscríbhinn X, Caibidil 7, pointe 1(a)(ii) agus Iarscríbhinn XIII, Caibidil 6, pointe 1(a)(i) a ghabhann leis an Ionstraim Aontachais a ullmhú in am trátha. Tabharfaidh an tuarascáil sin aird ar oibriú cuí an mhargaidh inmheánaigh agus ar na hiarmhairtí codarsnacha is féidir bheith ann d'earnálacha na mbialann i bPoblacht na hUngáire agus i bPoblacht na Slóivéine, go háirithe caillteanais phost, méadú i líon na ndaoine atá fostaithe gan a bheith dearbhaithe agus leibhéal na méaduithe praghsanna do sheirbhísí bialainne don tomhaltóir deiridh. --------------------------------------------------
Official Journal L 236 , 23/09/2003 P. 0833 - 0833



E. SÁBHÁILTEACHT NÚICLÉACH AGUS COSAINT Ó RADAÍOCHT 31997 L 0043: Treoir 97/43/CEFA an 30 Meitheamh 1997 maidir le cosaint sláinte daoine aonair in aghaidh chontúirtí na radaíochta ianúcháin i ndáil le taispeánadh míochaine, agus ag aisghairm Threoir 84/466/CEFA (IO L 180, 9.7.1997, lch. 22). De mhaolú ar Airteagail 8 agus 9(1) de Threoir 97/43/CEFA, ní bheidh feidhm sa Laitvia go dtí an 31 Nollaig 2005 ag na forálacha maidir le trealamh raideolaíochta agus cleachtais speisialta. Ní chuirfear trealamh den sórt sin ar an margadh de chuid Ballstát eile. --------------------------------------------------
Official Journal L 236 , 23/09/2003 P. 0912 - 0912



C. AN TRUAILLIÚ TIONSCLAÍOCH A RIALÚ AGUS BAINISTÍOCHT BHAOIL 31996 L 0061: Treoir 96/61/CE ón gComhairle an 24 Meán Fómhair 1996 maidir le cosc agus rialú iomlánaithe ar an truailliú (IO L 257, 10.10.1996, lch. 26). De mhaolú ar Airteagal 5(1) de Threoir 96/67/CE, ní bheidh feidhm sa tSlóivéin ag na ceanglais do dheonú ceadanna do fhearais atá ann maidir leis na fearais seo a leanas go dtí an dáta atá sonraithe do gach fearas, a mhéad a bhaineann leis an oibleagáid na fearais sin a oibriú i gcomhréir le luachanna teorantacha astaíochta, paraiméadair choibhéiseacha nó bearta teicniúla arna mbunú ar na teicníochtaí is fearr atá ar fáil i gcomhréir le hAirteagal 9(3) agus (4): - SŽ Acroni, Jesenice, 30 Deireadh Fómhair 2010; - SŽ Metal Ravne, Koroškem, 30 Deireadh Fómhair 2011; - IMP Livar, Ivančna Gorica, 30 Deireadh Fómhair 2008; - Mariborska livarna, Maribor, 30 Deireadh Fómhair 2011; - IGM Zagorje, Zagorje, 30 Deireadh Fómhair 2011; - Steklarna Rogaška, Rogaška, 30 Deireadh Fómhair 2010; - Komunala Nova Gorica, Nova Gorica, 30 Deireadh Fómhair 2008; - Komunala Trbovlje, Trbovlje, 30 Deireadh Fómhair 2008; - Radeče papir, Radeče, 30 Deireadh Fómhair 2010; - Industrija usnja Vrhnika, Vrhnika, 30 Deireadh Fómhair 2010; - Ljubljanske mlekarne, Ljubljana, 30 Deireadh Fómhair 2011; - Kmetijski kombinat Ptuj, Ptuj, 30 Deireadh Fómhair 2010; - Farma Ihan, Domžale, 30 Deireadh Fómhair 2010; - Farma Stična, Stična, 30 Deireadh Fómhair 2010; - Ljutomerčan Cven, Cven, 30 Deireadh Fómhair 2010. Eiseofar ceadanna lánchomhordaithe do na fearais seo roimh an 30 Deireadh Fómhair 2007, ina mbeidh amchláir atá ceangailteach go leithleach le haghaidh lánchomhlíonadh a ghnóthú. Áiritheoidh na ceadanna sin go gcomhlíonfar faoi cheann an 30 Deireadh Fómhair 2007 na prionsabail ghinearálta a rialaíonn oibleagáidí bunúsacha na n-oibreoirí mar atá leagtha síos in Airteagal 3 den Treoir. --------------------------------------------------
Official Journal L 236 , 23/09/2003 P. 0983 - 0983



37. Dearbhú ó Phoblacht Mhálta maidir le rátáil nialais CBL a choimeád ar bun Má ghlacann Málta le hidirthréimhse go dtí 1 Eanáir 2010 chun a ráta 0 % CBL a choimeád ar bun in ionad an ráta chaighdeánaigh ar sholáthairtí earraí bia agus cógaisíochta, tá sé bunaithe ar an réamhleagan go rachadh an idirthréimhse dá dtagraítear in Airteagal 28(1) den Séú Treoir CBL in éag ar an lá sin. --------------------------------------------------
Official Journal L 236 , 23/09/2003 P. 0869 - 0869



B. BAINISTEOIREACHT DRAMHAÍOLA 1. 31993 R 0259: Rialachán (CEE) Uimh. 259/93 ón gComhairle an 1 Feabhra 1993 maidir le loingsiú dramhaíola a mhaoirsiú agus a rialú laistigh den Chomhphobal Eorpach agus isteach ann agus amach as (IO L 30, 6.2.1993, lch. 1), mar atá arna leasú go deireanach le: - 32001 R 2557: Rialachán (CE) Uimh. 2557/2001 ón gCoimisiún an 28.12.2001 (IO L 349, 31.12.2001, lch. 1). (a) Go dtí an 31 Nollaig 2005, cuirfear in iúl do na húdaráis inniúla gach loingsiú dramhaíola chuig Málta lena hathghabháil atá liostaithe in Iarscríbhinní II, III agus IV a ghabhann le Rialachán (CEE) 259/93 agus loingsithe dramhaíola lena hathghabháil nach bhfuil liostaithe sna hIarscríbhinní sin agus próiseálfar iad ar cothrom le hAirteagail 6, 7 agus 8 den Rialachán. (b) De mhaolú ar Airteagal 7(4) de Rialachán (CEE) 259/93, déanfaidh na húdaráis inniúla agóid i gcoinne loingsithe dramhaíola lena hathghabháil atá liostaithe in Iarscríbhinní II, III agus IV a ghabhann leis an Rialachán agus i gcoinne loingsithe dramhaíola lena hathghabháil nach bhfuil liostaithe sna hIarscríbhinní sin arb é a gceann scríbe áis a thairbhíonn de mhaolú sealadach ar fhorálacha áirithe de Threoir 2001/80/CE ó Pharlaimint na hEorpa agus ón gComhairle maidir le hastaíocht truailleán áirithe san aer ó ollghléasraí dócháin a theorannú [5], le linn na tréimhse ina gcuirtear an maolú sealadach i bhfeidhm maidir leis an áis chinn scríbe. 2. 31994 L 0062: Treoir 94/62/CE ó Pharlaimint na hEorpa agus ón gComhairle an 20 Nollaig 1994 maidir le pacáistiú agus dramhaíl pacáistithe (IO L 365, 31.12.1994, lch. 10). (a) De mhaolú ar Airteagal 6 (1)(a) de Threoir 94/62/CE, bainfidh Málta amach na spriocanna foriomlána athghabhála do na hábhair pacáistithe seo a leanas faoi cheann an 31 Nollaig 2009 i gcomhréir leis na spriocanna idirmheánacha seo a leanas: - plaistigh a athchúrsáil: 5 % de réir meáchain faoi cheann dháta an aontachais, 5 % faoi cheann 2004, 5 % faoi cheann 2005, 7 % faoi cheann 2006, 10 % faoi cheann 2007 agus 13 % faoi cheann 2008; - sprioc fhoriomlán athchúrsála: 18 % de réir meáchain faoi cheann dháta an aontachais, 21 % faoi cheann 2004 agus 25 % faoi cheann 2005; - sprioc fhoriomlán athghábhála: 20 % de réir meáchain faoi cheann dháta an aontachais, 27 % faoi cheann 2004, 28 % faoi cheann 2005, 34 % faoi cheann 2006, 41 % faoi cheann 2007 agus 47 % faoi cheann 2008. (b) De mhaolú ar Airteagal 18 de Threoir 94/62/CE, ní bheidh feidhm i Málta go dtí an 31 Nollaig 2007 ag an gceanglas gan bac a chur le pacáistiú a chomhallann forálacha na Treorach a chur ar an margadh maidir leis na ceanglais faoi reachtaíocht Mhálta go ndíoltar pacáistiú deochanna do dheochanna carbónáitithe ar lú a n-inneachar alcóil ná 2 % i mbuidéil ghloine ath-inlíonta nó a dháileadh ó cheaigeanna miotail. [5] IO L 309, 27.11.2001, lch. 1. --------------------------------------------------
GA Iris Oifigiúil an Aontais Eorpaigh C 202/31

Airteagal 26

(sean-Airteagal 13 CAE)

1. Déanfaidh an Chomhairle Eorpach leasanna straitéiseacha an Aontais a shainaithint, cuspóirí a chomhbheartais eachtraigh agus slándála a chinneadh agus treoirlínte ginearálta a chomhbheartais eachtraigh agus slándála, lena n-áirítear ábhair a bhfuil impleachtaí cosanta acu, a shainiú. Glacfaidh sí na cinntí is gá.

Má éilíonn forbairtí idirnáisiúnta é, déanfaidh Uachtarán na Comhairle Eorpaí cruinniú urghnách den Chomhairle Eorpach a chomóradh d'fhonn línte straitéiseacha bheartas an Aontais a shainiú i bhfianaise na bhforbairtí sin.

2. Cumfaidh an Chomhairle an comhbheartas eachtrach agus slándála agus glacfaidh sí na cinntí is gá chun an comhbheartas sin a shainiú agus a chur chun feidhme ar bhonn na dtreoirlínte ginearálta agus na línte straitéiseacha arna sainiú ag an gComhairle Eorpach.

Áiritheoidh an Chomhairle agus Ardionadaí an Aontais do Ghnóthaí Eachtracha agus don Bheartas Slándála aontacht, comhchuibheas agus éifeachtúlacht ghníomhaíocht an Aontais.

3. Déanfaidh an tArdionadaí agus na Ballstáit an comhbheartas eachtrach agus slándála a chur in éifeacht, agus leas á bhaint as acmhainní náisiúnta agus acmhainní an Aontais.